მარწუხებში
მარწუხებში (ინგლ. The turn of the Screw) — ამერიკელი ავტორის, ჰენრი ჯეიმზის 1898 წლის ჰორორის ჟანრში დაწერილი ნაწარმოები, რომელიც თავდაპირველად სერიებად იბეჭდებოდა. ნოველა მოგვითხრობს გუვერნანტზე, რომელსაც შორეულ მამულში ორ შვილზე ზრუნვა დაევალება, თუმცა მალევე აღმოაჩენს, რომ სახლი დაწყევლილია. აღნიშნული წიგნი აღიქმება როგორც გოთიკური, ისე საშინელებათა ლიტერატურის ნიმუშად. რომანის გამოცემიდან ერთი საუკუნის განმავლობაში მის მიმართ კრიტიკული დამოკიდებულება მკვეთრად იცვლებოდა - თუ თავიდან ლიტერატურათმცოდნეები მას ჩვეულებრივ ისტორიად აღიქვამდნენ მოჩვენებების შესახებ, 30-იან წლებში ზოგიერთი კრიტიკოსი ვარაუდობდა, რომ ნაწარმოებში ხსენებული ზებუნებრივი ელემენტები გუვერნანტის ფანტაზიის ნაყოფი იყო. 1970-იანი წლების დასაწყისში, სტრუქტურალიზმის გავლენით, მრავალი წიგნის მთავარ მახასიათებელს მის ბუნდოვანებაში ხედავდა. უფრო მოგვიანებით, მსგავსი შეფასებები გაკეთდა მარქსისტული და ფემინისტური თვალსაწიერიდან გამომდინარე. ნაწარმოები არაერთხელ ადაპტირდა ეკრანებსა თუ სცენაზე, დაიდგა ბროდვეიზეც. აღნიშნულ ნაწარმოებზე დაყრდნობით შეიქმნა ეკრანიზაცია 1961 წელს, ხოლო 2020 წელს Netflix-მა წიგნზე დაყრდნობით გადაიღო მინი სერიალი.